Un tânăr din Cluj-Napoca susține că a fost scos de la ore de către directorul liceului la care învață, pentru simplul motiv că are părul lung. Tudor a povestit că de același tratament au avut parte și alți 20-25 de elevi care aveau barbă sau părul lung.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

”Salut! Dacă ai puțin timp liber, te invit să citești această "frustrare" a mea față de sistemul de învățământ din România, iar dacă ai acceași părere, te invit să dai un share mai departe.

Astăzi, eram la ora de chimie, stăteam liniștit și îmi vedeam de treaba mea, deodată intră marele Dom' Director la mine în clasă. Din cauza părului meu "indecent de lung" am fost scos de la oră, ajungând în curte mă aflu alături de încă 20-25 de elevi din școală (băieți) cu păr lung sau barbă așteptând să fim scoși din școală. Da, ați citit bine, pentru că avem părul lung sau barbă am fost scoși din perimetrul liceului.

Singurul lucru pe care pot să-l spun e că mă bucur că am ajuns în secolul XXI, unde capacitatea ta psihică încă este determinată după cum te îmbraci, respectiv cum arăți”, scrie elevul pe pagina sa de Facebook.

Tânărul invocă mai multe articole din Legea Educației Naționale, ale cărei aricole stipulează că elevii nu trebuie discriminați și că "Idealul educațional al școlii românești constă în dezvoltarea liberă, integrală și armonioasă a individualității umane, în formarea personalității autonome și în asumarea unui sistem de valori care sunt necesare pentru împlinirea și dezvoltarea personală."